Mercadona obri en Gandia el primer establiment amb l'estratègia sostenible 6.25
26 febrer 2021

## Mercadona obri en Gandia el primer establiment amb l'estratègia sostenible 6.2526 febrer 2021Última actualització: 14 juliol 2025

![](../gestion/img/357f94213f44feb94112cc7f03341d7b3eef8ad5d494f023f27238de8ef59ccb.jpg)  
  

**L'Alcaldessa de Gandia, Diana Morant,** acompanyada dels **regidors de Gestió responsable del territori i Qualitat Urbana, Alicia Izquierdo i Miguel Ángel Picornell,** respectivament, ha visitat aquest matí el primer establiment de Mercadona a Gandia amb l'estratègia 6.25 que fomenta l'Economia Circular. Els hi ha rebut el **director provincial de relacions externes de Mercadona, Borja Catalina.**L’estratègia 6.25 cap a una societat responsable amb el Medi Ambient vol aconseguir al 2025 l’objectiu triple:  
  
1.- Reduir el 25% del plàstic.  
2.- Tots els envasos de plàstics reciclables.  
3.- Reciclar tot el seu residu plàstic.  
  
Tant l’alcaldessa com els regidors han felicitat a Mercadona per esta iniciativa que no sols pretén cuidar del medi ambient sinó també conscienciar a la ciutadania, una línia que comparteix Gandia com a ciutat sostenible i que vetla pel seu entorn. Durant esta pandèmia, segons Morant, l’economia circular està ocupant un lloc destacat en els plans de recuperació posteriors a la covid-19. Per tant, allò de “reduir, reutilitzar, reciclar”, en l’optimització de la gestió dels residus, seguix sent un missatge necessari i de molta importància.  
  
A aquest supermercat, situat al passeig de les Germanies, s’ha implantant també el Nou Model de Tenda que ha suposat una inversió que supera els 3 milions d’euros, ha donat ocupació durant la fase de reforma a unes 200 persones i comptarà amb 60 persones en plantilla, totes amb ocupació fixa, estable i de qualitat.  
Amb aquesta reforma, l'establiment consumirà un 40% menys d'energia que abans de l'actuació, i compta amb totes les seccions i innovació de Mercadona, inclosa la secció de “A punt per a Menjat”, o els nous models de venda de pernil al tall i forn.